Na temelju članka 126. i 127. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10-ispravak., 90/11., 16/12., 5/12., 16/12., 86/12., 94/13., 152/14 i 7/17.), i članka 61. Statuta Osnovne škole Matka Laginje, Školski odbor Osnovne škole Matka Laginje, Zagreb, raspisuje

**NATJEČAJ**

**za izbor i imenovanje ravnatelja/ice škole**

Ravnatelj/ica školske ustanove mora imati najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama i ispunjavati sljedeće uvjete:

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. Sveučilišni diplomski studij ili
3. Integrirani preddiplomski i diplomski sveučilišni studij ili
4. Specijalistički diplomski stručni studij.
5. Osim osobe koja je završila neki od studija iz točke 1. ovoga članka, ravnatelj osnovne škole može biti i osoba koja je završila stručni četverogodišnji studij za učitelja kojim se stječe 240 ECTS bodova.
6. Iznimno, osoba koja ne ispunjava uvjete iz točke 1. i točke 2. ovoga članka može biti ravnatelj/ica osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja/icu propisane zakonom o osnovnom školstvu („Narodne novine“ br. 59/90., 26/93., 27/93., 29/94., 7/96., 59/01., 114/01. i 76/05.)
7. Da nema zapreka propisanih člankom 106. Zakona o odgoju i obrazovanju u osnovnoj i srednjoj školi.

Uz prijavu je potrebno priložiti:

* životopis
* domovnicu ili dokaz o državljanstvu
* diplomu o stečenoj stručnoj spremi
* potvrdu o položenom stručnom ispitu (ako su radni odnos zasnovali nakon 12. ožujka 1994. godine)
* uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (ne starije od 30 dana)
* potvrdu školske ustanove o vrsti poslova i trajanju radnog odnosa
* potvrdu ili elektronički zapis HZMO o stažu osiguranja
* kandidati koji mogu biti ravnatelji/ice na temelju čl. 126. st. 3. Zakona o odgoju i obrazovanju u osnovnoj i srednjoj školi obvezni su dostaviti i dokaz iz kojeg je vidljivo da u trenutku prijave na natječaj obavljaju poslove ravnatelja/ice u najmanje drugom uzastopnom mandatu u školskoj ustanovi.

Na natječaj se mogu javiti kandidati oba spola.

Ravnatelj/ica se imenuje na vrijeme od 5 godina.

**Isprave moraju biti u izvorniku ili ovjerenoj preslici.**

Nepotpune i nepravovremene prijave neće se razmatrati.

Rok za podnošenje prijava je 8 dana od dana objave natječaja.

Prijave s navedenom dokumentacijom dostaviti na adresu: **Osnovna škola Matka Laginje, Zagreb, Laginjina 13, s naznakom „Natječaj za ravnatelja – ne otvarati.“**

O rezultatima izbora kandidati će biti obaviješteni u roku od 45 dana od isteka roka za podnošenje prijava.

KLASA:100-01/17-01

URBROJ: 251-152/17-1

 Predsjednik Školskog odbora:

 Alen Matušek, prof.